Ruža Tomašić najavila je kako odlazi iz Europskog parlamenta, piše Dnevnik.hr.

- Usrećit ću neke ljude, neću odraditi mandat do kraja, 30. lipnja 2021. je moj zadnji dan u Europskom parlamentu - kazala je Ruža Tomašić u Dnevniku Nove TV i otkrila da će je naslijediti Ladislav Ilčić.

Podsjećamo, Ruža Tomašić dobila je najviše preferencijalnih glasova na izborima za Europski parlament prošle godine, njih 69.989, čime je uvjerljivo izborila mandat u Europskom parlamentu.

Tomašić je u Europskom parlamentu još od 2013. godine, a osim nje od hrvatskih zastupnika su u Europskom parlamentu od ulaska Hrvatske u EU još i Dubravka Šuica, Tonino Picula i Biljana Borzan.